laion/Wikipedia-Exotic huggingface dataset:
מקנזי דייוויס

מקנזי ריו דייוויס (באנגלית: Mackenzie Rio Davis ; נולדה ב-1 באפריל 1987) היא שחקנית ודוגמנית קנדית, אשר ידועה בעיקר בתפקידה בתור המתכנתת קמרון האו בסדרת הטלוויזיה האמריקאית "קוד שרוף" ברשת AMC. דייוויס נולדה בוונקובר, קולומביה הבריטית, קנדה, בתם של לוטה, מעצבת גרפית בריטית - ילידת דרום אפריקה, ולג'ון דייוויס, ספר מליברפול, אנגליה. הוריה הם הבעלים של AG Hair - חברה למוצרי טיפוח לשיער. דייוויס סיימה את לימודיה בבית הספר קולינגווד במערב ונקובר בשנת 2005 ולאחר מכן למדה באוניברסיטת מקגיל במונטריאול שבקוויבק. לאחר מכן, למדה דייוויס משחק בבית הבובות השכונתי (אנ') שבניו יורק. החל משנת 2014 משחקת בתפקיד קמרון האו בסדרת הטלוויזיה "קוד שרוף". כן שיחקה דייוויס בשנת 2014 בסרט הקומדיה "הדייט שהביך אותי" לצד זאק אפרון ואימוג'ן פוטס. בשנת 2015 הופיעה בתפקיד מהנדסת נאס"א בסרט שובר הקופות "להציל את מארק וואטני", בבבימויו של רידלי סקוט, אשר מבוסס על הספר "לבד על מאדים" מאת אנדי ויר משנת 2011. בשנת 2016 הופיעה בפרק סאן ג'וניפרו בסדרת הטלוויזיה "מראה שחורה". בשנת 2017 שיחקה בסרט המדע הבדיוני שביים דני וילנב "בלייד ראנר 2049" לצד האריסון פורד וג'ארד לטו. בשנת 2020 שיחקה בסרטה של קליאה דובאל "עונת השמחות" בדמותה של הרפר. מדיה וקבצים בנושא מקנזי דייוויס בוויקישיתוף מקנזי דייוויס, במסד הנתונים הקולנועיים IMDb (באנגלית) מקנזי דייוויס, באתר "אידיבי", מאגר הידע העברי לקולנוע ישראלי ועולמי מקנזי דייוויס, באתר AllMovie (באנגלית) מקנזי דייוויס, באתר Rotten Tomatoes (באנגלית) מקנזי דייוויס, באתר Metacritic (באנגלית) מקנזי דייוויס, במסד הנתונים הקולנועיים KinoPoisk (ברוסית) מקנזי דייוויס, באתר Discogs (באנגלית)
ים קספרס אנשל

ים קספרס אנשל (נולדה ב-15 בפברואר 1998) היא דוגמנית ישראלית שלקחה חלק בתחרות מלכת היופי של ישראל לשנת 2016 וזכתה במקום השני בתואר של נערת ישראל. עקב זכיתה נבחרה לייצג את ישראל בתור מיס ישראל בתחרות מיס יוניברס. ים נולדה בהרצליה וגדלה כשהיא גרה על היאכטה של אביה במרינה שבהרצליה. בתקופת החטיבה והתיכון הייתה חלק מכיתת המחוננים האזורית, בגיל 14 הייתה לסגנית אלופת ישראל ברכיבה על סוסים. לאחר סיום התיכון התגייסה לצה"ל. בספטמבר 2023 התארסה לבן זוגה אביב זילבר. הם נישאו ביוני 2024. ים קספרס אנשל, ברשת החברתית אינסטגרם שקרן נתנזון ויץ, יפעת מנהרדט, קספרס אקספרס: המשפחה יוצאת הדופן של נערת ישראל, באתר Xnet‏, 21 באוגוסט 2016 איתי א. גורביץ', הספירה לאחור החלה: נערת ישראל מדווחת מתחרות מיס יוניברס, באתר Xnet‏, 24 בינואר 2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חמר מדינה

חמר מדינה הוא ביטוי הלכתי למשקה חשוב ששתייתו היא לשם הנאה ולא רק להרוות את הצימאון. מקור הביטוי הוא בארמית, ותרגומו לעברית הוא: "יין מדינה". משקה המשמש תחליף מקביל ליין. בדרך כלל הכוונה היא למשקה אלכוהולי. זימנא חדא איקלע אמימר לאתרין, ולא הוה לן חמרא. אייתינא ליה שיכרא - ולא אבדיל, ובת טוות. למחר טרחנא ואייתינא ליה חמרא, ואבדיל, וטעים מידי. לשנה תו איקלע לאתרין, לא הוה לן חמרא, אייתינא שיכרא. אמר: אי הכי - חמר מדינה הוא. אבדיל וטעים מידי. — תלמוד בבלי, מסכת פסחים, דף ק"ז, עמוד א' בתרגום לעברית: פעם אחת הזדמן אמימר לעירנו, ולא היה לנו יין (לתת לו להבדיל עליו). הבאנו לו שיכר (=משקה אלכוהולי אחר שאינו יין ענבים) ולא הבדיל, ו (מחמת כן) הלך לישון בלא לאכול (שכן אסור לאכול קודם הבדלה). למחרת התאמצנו והבאנו לו יין והבדיל עליו ואכל משהו. בשנה שאחרי זה שוב הזדמן אמימר לעירנו, (וגם הפעם) לא היה לנו יין לתת לו, אז הצענו שיכר. אמר אמימר: אם כך (שלא מצוי שם יין, אלא שיכר), הרי שיכר זה הוא "חמר מדינה". הבדיל אמימר על שיכר זה ואכל משהו. ישנה מחלוקת בשאלה כשרותו של חמר מדינה לקידוש: דעת הרי"ף והרמב"ם היא שחמר מדינה פסול לקידוש שנתקן דווקא על יין, לעומת זאת דעת הרא"ש, ר"י וראב"ן היא שחמר מדינה כשר לקידוש. בשולחן ערוך נפסק כי ניתן להשתמש בחמר מדינה לקידוש היום, אך לא לקידוש הלילה. הבדלה צריכה להיאמר על כוס יין, במקרה שאין יין יכול להבדיל על חמר מדינה, והיינו כל משקה חשוב במדינה זו חוץ ממים. קיימים חילוקי דעות בין הפוסקים בזמנינו על הגדרת חמר מדינה: יש אומרים שרק משקה אלכוהולי יכול להיחשב "חמר מדינה" , ויש אומרים שכל משקה נחשב כ"חמר מדינה" אם יש לו חשיבות והוא מוגש לאורחים ומקובל לשתייה בעיר זו, כמו קפה או חלב, אבל לא מים. שולחן ערוך, אורח חיים, סימן רפ"ט, סעיף ב'. משנה תורה לרמב"ם, ספר זמנים, הלכות שבת, פרק כ"ט, הלכה י"ז שו"ת יביע אומר, חלק ג' ,אורח חיים, סימן י"ט. הרב יחיאל מיכל הלוי אפשטיין, ערוך השולחן, אורח חיים, סימן רע"ב, סעיף י"ד; שו"ת אגרות משה, חלק ב', סימן ע"ה; ציץ אליעזר, חלק ח', סימן ט"ז. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
רגע

האם התכוונתם ל... רגע - יחידת זמן קצרה. בחז"ל ובראשונים משכה הוא פחות משנייה, בספרות אשכנזית מהעת החדשה היא שווה לדקה אחת. רגע - דמות בסדרת הטלוויזיה לילדים רגע עם דודלי, בגילומה של ציפי מור קבוצת רגע – קבוצת אמנים ישראלים שפעלה בשנות ה-80 של המאה ה-20 רגע של עברית – פינה יומית בת כדקה בקול ישראל, העוסקת בשפה העברית ובתיקוני לשון רגעים רוגע
מיגל טורגה

מיגל טורגה (בפורטוגזית: Miguel Torga‏; 12 באוגוסט 1907 – 17 בינואר 1995) הוא שם העט בו התפרסם רופא האף, אוזן וגרון הפורטוגזי, שידוע בעיקר בזכות היותו המשורר והסופר הפורטוגזי אדולפו קורייה דה רושה (Adolfo Correia da Rocha), מחשובי הכותבים בשפה הפורטוגזית, ראשון הזוכים בפרס קמואש. טורגה נולד בכפר סאו מרטינו דה אנטה בצפון פורטוגל להורים שהיו חקלאים. הוא למד בבית מדרש קתולי בלאמגו, אך ב-1920 אביו הפסיק את לימודיו ושלח אותו לעבוד עם דודו, בברזיל. הדוד התרשם מתבונתו והחליט לשלם עבור לימודיו, לכן חזר ב-1925 לפורטוגל להשלמת לימודיו. ב-1933 השלים לימודי רפואה באוניברסיטת קוימברה והתחיל לעבוד כרופא בכפר הולדתו ובסביבה. במקביל, באותה תקופה, החל לכתוב סיפורים ולפרסם אותם בעצמו. ב-1941 התחיל לעבוד בקוימברה כרופא אף, אוזן וגרון. ב-1940 נשא לאישה סטודנטית בלגית שהגיעה לקורס קיץ בפורטוגזית באוניברסיטת קוימברה, אנדראה קראב. לשניים נולדה בת ב-1955. לאחר מהפכת הציפורנים טורגה תמך באנטוניו רמליו איאנש, אך פרט לכך נשמר ממעורבות בפוליטיקה ובקבוצות ספרותיות. טורגה נחשב לגדול המספרים בשפה הפורטוגזית. Ansiedade חרדה (1928) Rampa כבש (1930) O Outro Livro de Job הספר האחר על העבודה (1936) Lamentação קינה (1943) Nihil Sibi (1948) Cântico do Homem שירת האדם (1950) Alguns Poemas Ibéricos כמה פואמות איבריות (1952) Penas do Purgatório נוצות מכור המצרף (1954) Orfeu Rebelde אורפאו המורד (1958) Pão Ázimo המצות (1931) Criação do Mundo. Os Dois Primeiros Dias יצירת העולם. בימי ראשון (1937) O Terceiro Dia da Criação do Mundo היום השלישי של בריאת העולם (1938) O Quarto Dia da Criação do Mundo היום הרביעי של בריאת העולם (1939) O Quinto Dia da Criação do Mundo היום החמישי של בריאת העולם (1974) O Sexto Dia da Criação do Mundo היום השישי של בריאת העולם (1981) Bichos חיות (1940) תורגם לעברית על ידי רמי סערי והופיע ב-2008 בהוצאת כרמל Contos da Montanha סיפורים מההר (1941) O Senhor Ventura מר ונטורה (1943) Novos Contos da Montanha סיפורים חדשים מההר (1944) Vindima בציר (1945) Fogo Preso אש שבויה (1976) Terra Firme e Mar קרקע מוצקה וים (1941) O Paraíso גן עדן (1949) Sinfonia סימפוניה (1947) Portugal פורטוגל (1950) Traço de União מקף (1955) (Diário) 16 כרכים שפורסמו בין השנים 1941 - 1994. אתר האינטרנט הרשמי של מיגל טורגה (בפורטוגזית) מיגל טורגה, באתר אנציקלופדיה בריטניקה (באנגלית) מיגל טורגה, במסד הנתונים הקולנועיים IMDb (באנגלית) מיגל טורגה, באתר MusicBrainz (באנגלית)
מבצע לבלוב

מבצע לבלוב היה פשיטה של צה"ל שנערכה בליל 16 - 17 באוקטובר 1980, בה פשטו לוחמים מחטיבת הצנחנים וחטיבת גולני על בסיס מחבלים בלבנון, במטרה לפגוע במחבלים ולהרוס תשתיות טרור. בשנת 1980 התגבשה בצה"ל התפיסה כי הכרחי לשוב ולבצע פעולות יזומות בשטח לבנון על מנת להביא שקט ליישובי הצפון בפרט ולתושבי ישראל בכלל. הרמטכ"ל, רפאל איתן, הורה לאלוף פיקוד הצפון, אביגדור בן-גל, להיערך לביצוע פשיטה צפונית לנהר הליטאני שבלבנון. הפעולה הוטלה על כוחות מחטיבת גולני, עליה פיקד אל"ם אילן בירן. בנוסף השתתף כוח מחטיבת הצנחנים. הכוחות נעו באמצעות כלי רכב עד לנקודת הפריקה בקליעה ובמרג' עיון. עם רדת הלילה החלו הכוחות לנוע מרחק בן 20 קילומטרים לעבר היעדים. לאחר חציית נהר הליטאני, בסיוע לוחמי שייטת 13, שהקימו גשר ואבטחו את הכוח טיפסו הכוחות ועלו לרמת ארנון עד אשר היו מצויים בקרבת היעדים ונערכו לתקיפה. כוח משולב שהורכב מסיירת הצנחנים ומפלוגת הנ"ט של החטיבה, בפיקוד מפקד הסיירת, שמאי רן, תקף מוצב מחבלים, פגע במחבלים והרס את המוצב. במקביל ארב כוח מגדוד 13 בפיקוד המג"ד עדי אדירי, לכוחות התגבורת של המחבלים והשמיד שני רכבי מחבלים על כביש סמוך. לאחר שהכוחות הרסו את המבנים ואת אמצעי הלחימה ביעד, נסוגו הכוחות 3 קילומטרים והתפנו באמצעות מסוקי "יסעור" ושבו לישראל. כוחות צה"ל הרגו כ-15 מחבלים, פצעו מספר מחבלים נוספים והרסו את המבנים ביעד. לכוחות צה"ל לא היו נפגעים והמבצע הוכתר בהצלחה. מבצע לבלוב (אורכב 28.12.2016 בארכיון Wayback Machine), באתר פלנ"ט צנחנים. יעקב ארז, ומנחם רהט, "כוח צה"ל פשט על יעדי מחבלים בדרום לבנון", חלק א', חלק ב', מעריב, ‏ 17.10.1980, עמודים 1–2. אש"ף: הפשיטה באה עלינו כהפתעה, דבר, ‏ 19.10.1980, עמוד 1. מנחם רהט, עד שפתחנו במכת־האש לא הבחינו בנו המחבלים, מעריב, 19 באוקטובר 1980 מנחם רהט, עד שפתחנו במכת־האש לא הבחינו בנו המחבלים, מעריב, 19 באוקטובר 1980
שחמט מתקדם

שחמט מתקדם הוא צורה חדשה יחסית של שחמט, בו כל שחקן אנושי נעזר בתוכנת שחמט כדי לחקור את התוצאות האפשריות של מהלכיו ומהלכי היריב. למרות השימוש במחשב, השחקנים האנושיים הם שקובעים את מהלך המשחק ושולטים בו במלואו. ב-1997 הביס לראשונה המחשב כחול עמוק את אלוף העולם בשחמט גארי קספרוב. אירוע זה סימן נקודת מפנה בתחום האינטליגנציה המלאכותית, שבו המחשב התעלה על יכולותיו של האדם. עם התקדמות עוצמת המחשוב והמחקר באינטליגציה מלאכותית אבדו הסיכויים של בני אדם לנצח תוכנות שחמט. באותו הזמן הגה גארי קספרוב רעיון לסוג חדש של משחק שחמט המשלב את יכולות החישוב המהירות של המחשב והאינטואיציה האנושית. במשחק מתמודדים שני בני אדם, כשלרשותם תוכנת מחשב העוזרת להם לחזות את תוצאות מהלכיהם ומהלכי היריב. למעשה, בשילוב השחקן עם התוכנה, השחקן הופך למעין סייבורג, ולכן המשחק מכונה לעיתים גם כ"שחמט סייבורג" או "שחמט קנטאור" על שום יצור הכלאיים המיתולוגי. במשחק שחמט מתקדם, השילוב של אדם-מכונה יוצר סינרגיה, המתעלה על יכולותיו של מחשב בודד, ולכן תוכנות שחמט אינן מסוגלות לנצח יריב מקצועי של שחמט מתקדם.
רנו קרוול

רנו קרוול (צרפתית: Renault Caravelle) מכונית ספורט-קופה מתוצרת יצרנית הרכב הצרפתית רנו אשר יוצרה בין השנים 1958–1968. סך הכול יוצרו 117,000 יחידות. לראשונה הוצגה הקרוול בתערוכת הרכב של פריז, בשנת 1958 עם מנוע דופין. שנה לאחר מכן הוצגה בקנדה ובארצות הברית עם מנוע משופר. הרנו קרוול כונתה עד שנת 1962 "רנו פלורידה" למעט בקנדה ובארצות הברית שם שווקה כרנו קרוול. נמכרו 36,156 יחידות. ב-1968, השנה האחרונה לייצור הקרוול, נמכרו 1,438 יחידות והייצור הופסק. דגמי הקופה רנו 15 ורנו 17 החליפו בשנת 1971 את הרנו קרוול. 2 דלתות קופה 2 דלתות ספורט מנוע 4 צילינדרים, 845 סמ"ק, מנוע מקורר מים המפיק 37 כ"ס, (מנוע דופין) בשנת 1959 שודרג המנוע למנוע גורדיני המפיק 40 כ"ס, יחס הדחיסה 7.6:1 הועלה ל-8.0:1 ממרץ 1962 שופר המנוע ל-956 סמ"ק המפיק 48 כ"ס בשנת 1964 שופר המנוע ל-1,108 סמ"ק המפיק 55 כ"ס, ו- 60 כ"ס. מהירות השיא 143 קמ"ש הילוכים סינכרוניים ידניים - 4 מהירויות אורך הרכב -4,265 מ"מ רוחב - 1,575 מ"מ גובה - 1,320 מ"מ משקל - 822 ק"ג סמל חברת רנו בדגם הקרוול רנו קרוול שנת 1963, מבט מבפנים רנו קרוול קונברטייביל רנו קרוול קונברטייביל, שנת 1968 מדיה וקבצים בנושא רנו קרוול בוויקישיתוף רנו קרוול (4:03 דקות), יו-טיוב רנו פלורידה (27:43 דקות), יו-טיוב רנו קרוול (2:41 דקות), יו-טיוב רנו קרוול (3:25 דקות), יו-טיוב רנו קרוול קונברטייביל (2:11 דקות), יו-טיוב
גני תמיר

גָּנִי תמיר (נולדה ב-26 בספטמבר 1959) היא זמרת, שחקנית ומדבבת ישראלית. תמיר, ילידת נהלל, החלה את הקריירה המוזיקלית שלה בלהקת פיקוד הדרום. לאחר שחרורה, הצטרפה ללהקת "בצל ירוק 80" של המפיק דודו אלהרר, שהוקמה מיוצאי להקות צבאיות. אחד השירים המוכרים, שאותו ביצעה עם יובל נדב חיימוביץ' הוא השיר "אסיף", המוכר יותר בשם "אסוף את המעשים". עם התפרקות הלהקה, נסעה לארצות הברית שם למדה מוזיקה בבית הספר למוזיקה ע"ש מאנס, השייך לניו סקול בניו יורק. תמיר שבה לארץ בשנת 1987 לאחר סיום לימודיה, ואז השתתפה בתוכנית הרדיו "מה יש" עם ארז טל ואברי גלעד, שם גילמה מספר דמויות, ואף הופיעה לצידו של יאיר ניצני בתפקידו כ"האשם תמיד" וב"שיר המנגל". בנוסף הופיעה כשחקנית אורחת בסדרת הטלוויזיה "הופה היי", שימשה כזמרת ליווי במופע "חכם על קטנים" של דני סנדרסון והופיעה כקומיקאית בתוכנית "מוצ"ש" לצידם של אבי אתגר, ספי ריבלין ואלי יצפאן. בשנת 1989 בתקופת האינתיפאדה הראשונה, הופיעה תמיר לצידו של יהונתן גפן במופע סאטירה פוליטי מוזיקלי בשם "טוב נבוט בעד ארצנו". שניים מהשירים שתרגם גפן למופע, בביצועה של תמיר, אף הושמעו רבות ברדיו - "כשאתה אומר שלום" של קול פורטר (שאותו גם שרה בתוכנית "סופשבוע" ב-1991 לאחר שנחמן שי עזב את תפקידו כדובר צה"ל) ו"גלוית שנה טובה משוש המתאבדת" של טום וייטס. לאחר מכן, המשיכה תמיר ללוות זמרים בולטים רבים, ביניהם מתי כספי, אלון אולארצ'יק, יזהר אשדות, דני ליטני ויהודית רביץ. במקביל, המשיכה תמיר להעלות מופעי ג'אז חיים ומוקלטים, ביניהם המופע "ג'אז מתחרז" של אהוד מנור וג'אז אפ קומדי שהוקלט לתוכנית "זהו זה!". במקביל, תרמה את קולה כמדבבת לסדרות וסרטים כמו קופיקו, ראגרטס, הזרבובים, ממלכת עכברי השן, ברבי במפצח האגוזים וחברים על הכוונת, הוגולינה וגריזלדה (מתוך הוגו) ולדמויות כמו התינוק המשמש כסמלה המסחרי של במבה וגם של הדמות "שוש" של החטיף של עלית. כשחקנית, הופיעה בסרטו של דן וולמן, "הביוגרפיה של בן" תמיר השתתפה גם בקלטות וסרטי הילדים "בובה מתי", "חלונות בהקיץ", "תוף הלב של דין דין" ו"אני מרגיש". תמיר היא הבת החמישית למשפחת בלוך, צאצאים למייסדי נהלל. הייתה נשואה לדוד תמיר, תושב נהלל גם הוא, ושמרה את שם משפחתו תמיר. בן זוגה הוא המוזיקאי מארק סמוליאן, לזוג שתי בנות. גני תמיר, במיזם "אישים" לתיעוד היצירה הישראלית גני תמיר, באתר שירונט גני תמיר, באתר ספוטיפיי גני תמיר, באתר MusicBrainz (באנגלית) גני תמיר, באתר Discogs (באנגלית) ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
יואכים (פירושונים)

יואכים הוא שם פרטי לגברים ושם משפחה. האם התכוונתם ל... יואכים מפיורה – תאולוג ומיסטיקן בן המאה ה-12 יואכים הראשון, הנסיך הבוחר מברנדנבורג – נסיך בוחר של ברנדנבורג בין השנים 1499–1535 יואכים השני, הנסיך הבוחר מברנדנבורג – נסיך בוחר של ברנדנבורג בין השנים 1535 - 1571 יואכים השלישי פרידריך, הנסיך הבוחר מברנדנבורג – נסיך בוחר של ברנדנבורג בין השנים 1598–1608 יואכים, נסיך פרוסיה – בנו השישי של אחרון קיסרי גרמניה, וילהלם השני יואכים ארנסט, דוכס אנהלט – דוכס אנהגרמנילט לתקופה קצרה בשנת 1918 יוזף יואכים – כנר, מנצח ומורה הונגרי ממוצא יהודי יואכים טרייר (אנ') – במאי קולנוע נורווגי אישים ששמם הפרטי הוא יואכים יהויכין יהויקים
אנהלט

אנהלט (בגרמנית: Anhalt) הוא שמו של אזור היסטורי במרכז גרמניה. האם התכוונתם ל... נסיכות אנהלט – מדינה בשליטת האימפריה הרומית הקדושה (1218–1806) דוכסות אנהלט – מדינה שהוקמה על ידי נפוליאון (1806–1918) המדינה החופשית אנהלט – מדינה ברפובליקת ויימאר ולאחר מכן בגרמניה הנאצית (1918–1945) סקסוניה-אנהלט – אחת מ-16 מדינות גרמניה (1945 ועד היום)
N.S.U פרינץ 4

N.S.U פרינץ 4, (NSU Prinz 4) היא מכונית קטנה בעלת מרכב סדאן ושתי דלתות שיוצרה על ידי יצרנית הרכב הגרמנית NSU בין השנים 1961–1973. באורוגוואי יוצרה האנ.אס.יו פרינץ 4 בין השנים 1963–1967. "אנ.אס.יו" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.יו עם "אוטו יוניון" ויצרה את אאודי. בשנת 1955 הייתה אנ.אס.יו יצרנית האופנועים הגדולה בעולם. בשנת 1957 נכנסה לשוק המכוניות. הגוף של האנ.אס.יו פרינץ 4 היה דומה לגוף ה-שברולט קורווייר, אך היה הרבה יותר קטן. מנוע אחורי 598 סמ"ק, מקורר אוויר המפיק 26.5 כ"ס ו- 36.3 כ"ס תמסורת ידנית 4 מהירויות אורך הרכב - 3,340 מ"מ רוחב - 1,490 מ"מ גובה - 1,360 מ"מ בסיס גלגלים - 2,040 מ"מ תאוצה 0–97 קמ"ש, 35.7 שניות מהירת שיא - 113 קמ"ש בשנות השישים, יבואן אנ.אס.יו הייתה חברת "מכוניות הדר בע"מ". משרד היבואן היה בדרך פתח-תקווה 72 בתל אביב. מחיר היחידה היה כ-11,000 ל"י. האנ.אס.יו 4 התחרתה בתכונות ובמחיר ב-פיאט 850, ב-חיפושית, וב-קונטסה 900. N.S.U פרינץ 1000 NSU אאודי אנ.אס.יו, אתר הנוסטלגיה אנ.אס.יו פרינץ 4 - מפרט טכני, automobile-catalog.com פרינץ 4, סרטון באתר יוטיוב מדיה וקבצים בנושא N.S.U פרינץ 4 בוויקישיתוף אנ.אס.יו Car Info - אנ.אס.יו פרינץ 1000 - 1.0C הקורוויר של N.S.U כפיל
פרידריך אוגוסט הראשון, דוכס אולדנבורג

פרידריך אוגוסט הראשון, דוכס אולדנבורג (גרמנית: Friedrich August von Oldenburg;‏ 20 בספטמבר 1711 - 6 ביולי 1785) היה דוכס אולדנבורג בין השנים 1774–1785. פרידריך אוגוסט נולד ב-20 בספטמבר 1711 בגוטורפ, לכריסטיאן אוגוסט מהולשטיין-גוטורפ, נסיך אויטין ואלברטינה פרדריקה מבאדן-דורלאך, בתם של פרידריך השביעי, מרקיז באדן-דורלאך ואוגוסטה מריה מהולשטיין-גוטורפ. בשנת 1750 מונה פרידריך אוגוסט לבישוף ליבק, וב-21 בנובמבר 1752 התחתן עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט. בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס. ב-6 ביולי 1785 מת פרידריך אוגוסט, ובנו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל בן דודו פטר, בישוף ליבק כעוצר בשמו. ב-21 בנובמבר 1752 התחתן פרידריך אוגוסט עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט. לזוג נולדו 3 ילדים: וילהלם, דוכס אולדנבורג (1754–1823). לואיזה מהולשטיין-גוטורפ (1756–1759). הדוויג אליזבת שרלוטה מהולשטיין-גוטורפ (1759–1818), התחתנה עם קרל השלושה עשר, מלך שוודיה. מדיה וקבצים בנושא פרידריך אוגוסט הראשון, דוכס אולדנבורג בוויקישיתוף פרידריך אוגוסט הראשון, דוכס אולדנבורג, באתר "Find a Grave" (באנגלית)
קלנר

קלנר (ביידיש: קעלנער. בגרמנית: Kallner או Kellner.) הוא שם משפחה שפירושו ביידיש ובגרמנית "מלצר". האם התכוונתם ל... אביגדור קלנר – איש עסקים ישראלי ויזם בתחום הנדל"ן אוגוסט פרידריך קלנר (Kellner) - פקיד גרמני שכתב יומן בתקופת השואה אריאל קלנר – פוליטיקאי ישראלי דוד קלנר (עמירן) – גאוגרף וחוקר ארץ ישראל, חתן פרס ישראל. אישה של רות דורית קלנר – סופרת ישראלית הנס קלנר (Källner) - מפקד בוורמאכט יוסף קלנר – רב ציוני דתי יעקב קלנר – קרימינולוג, סוציולוג והיסטוריון ישראלי. ממקימי ומעצבי שירות המבחן ליאון קלנר – מילונאי, מדקדק, חוקר ופעיל ציוני יהודי-אוסטרי פטר קלנר – איש עסקים ומיליארדר צ'כי רות קלנר (עמירן) - ארכאולוגית ישראלית. אשתו של דוד שאנדור קלנר – פעיל קומוניסטי יהודי-הונגרי מנחם קלנר – פרופסור אמריטוס למחשבת ישראל באוניברסיטת חיפה וחוקר פילוסופיה יהודית של ימי הביניים, בייחוד פילוסופיה של הרמב"ם שם המשפחה "קלנר" בבית התפוצות
וביניהם

"וביניהם" הוא אלבומו הרביעי של מאיר בנאי, שיצא באפריל 1992. האלבום הגיע למעמד אלבום פלטינה בזכות מכירת 40,000 עותקים, והוא כולל בין היתר את השירים "וביניהם", "אהבה קצרה" והבלדה השקטה "שער הרחמים". במצעדי הפזמונים ששודרו בשנה זו זכה בנאי בתואר זמר השנה. השיר "אהבה קצרה" נבחר כשיר השנה במצעד הפזמונים השנתי תשנ"ב 1992 של רשת ג', כאשר צעד במשך 43 שבועות במצעדים השבועיים, מתוכם 3 שבועות במקום הראשון (התקופה הארוכה ביותר, פרט ל"הקיץ האחרון" של להקת "שפיות זמנית"). בנאי כתב והלחין את כל שירי האלבום פרט ל"נגמרות לי המילים", שאת מילותיו כתב אהוד מנור, ולשיר הנושא "וביניהם", שאת מילותיו כתב בנאי ביחד עם אשתו, ענת בנאי. האלבום הגיע למעמד של אלבום פלטינה על סך מכירות של 40,000 עותקים. כל השירים נכתבו והולחנו על ידי מאיר בנאי (למעט היכן שמצוין אחרת).  דודיק ניזרי - תופים טל הרצברג - בס יאיר מיכאל - גיטרות משה לוי - קלידים, עיבודים והפקה מוזיקלית מאיר בנאי - גיטרה ופסנתר שלומי שבת - מעוואל בשיר "ירושלים" איתמר נוימן - מפוחית בשיר "עכשיו את מרוצה" גלעד עצמון - כלי נשיפה בשירים "ירושלים", "עכשיו את מרוצה" ו"כשהייתי ילד" יובל מסנר - צ'לו בשירים "ירושלים" ו"חומר נפץ" טכנאי הקלטה: גיל תורן באולפני די.בי ובאולפני טריטון טכנאי מיקס: גיל תורן באולפני די.בי. עיצוב עטיפה: יהודה דרי מפיק: זאב אולמן מידע על האלבום וביניהם באתר MusicBrainz האלבום וביניהם באתר Discogs האלבום וביניהם ביוטיוב הרשמי של מאיר בנאי מאיה נחום שחל, מאיר בנאי הלך לעולמו בגיל 55, באתר כלכליסט, 12 בינואר 2017
הופעה חיה (אלבום של מאיר בנאי)

הופעה חיה הוא אלבום ההופעה הראשון של מאיר בנאי ואלבומו השלישי בכלל. האלבום הוקלט בשתי הופעות שנערכו באותו הערב, זו אחרי זו, במועדון "צוותא" בתל אביב במאי 1988 במסגרת הסיבוב המצליח שליווה את האלבום "גשם". בנאי הפיק ועיבד את האלבום בעצמו ביחד עם הקלידן עדי דגני שעבד איתו גם באלבום גשם בשנת 1987 ובתקליטון "חלומות אחרים" בשנת 1986. השירים שנבחרו לאלבום ההופעה היו בעיקר שירים שלא ראו אור עד אז באלבום מלא של בנאי כמו "תפילת הדייג" ו"את שומעת" והלהיטים "חלומות אחרים" ו"שירו של שפשף". באלבום נכללו גם שני שירים חדשים שבוצעו לראשונה בסיבוב ההופעות והציגו את הצד הקליל וההומוריסטי של בנאי - "תותים" ו"יש לה אף כל כך ארוך". השיר "חלומות אחרים" יוצא דופן באלבום, מאחר שהוא מופיע בו בגרסת אולפן. זהו שיר הנושא מתוך סרטו של אמנון רובינשטיין, "נאדיה", שיצא לאקרנים ב-1986. בנאי גם משחק בסרט לצד בן דודו, יובל. לסרט לא יצא פס-קול והשיר הופיע באלבום זה לראשונה. נגנים קרדיטים נוספים עיבודים וניהול מוזיקלי:עדי דגני, מאיר בנאי טכנאי מופע: ליאור טבת טכנאי הקלטה: יעקב מורנו עיצוב עטיפה: סטודיו ממי דר מפיק: סולו יורמן הוקלט בצוותא ת"א מאי 1988 על ידי אולפני די.בי האלבום הופעה חיה ביוטיוב הרשמי של מאיר בנאי
וילהלם, דוכס אולדנבורג

פטר פרידריך וילהלם, דוכס אולדנבורג (גרמנית: Peter Friedrich Wilhelm von Oldenburg;‏ 3 בינואר 1754 - 2 ביולי 1823) היה דוכס אולדנבורג בין השנים 1785 - 1823. וילהלם נולד ב-3 בינואר 1754 באויטין, לפרידריך אוגוסט הראשון, דוכס אולדנבורג ולאולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט. בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט הראשון, דוכס אולדנבורג, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס. ב-6 ביולי 1785 מת אביו פרידריך אוגוסט הראשון, דוכס אולדנבורג, ווילהלם עלה לשלטון במקומו. מכיוון שווילהלם היה נכה ורפה שכל, משל בן דודו פטר, בישוף ליבק כעוצר בשמו. במהלך המלחמות הנפוליאוניות הצטרף העוצר פטר, ששלט בדוכסות במקום וילהלם, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר עוצר הדוכסות הצטרף לבעלות הברית. בשנת 1815 במהלך קונגרס וינה קיבלה הדוכסות שטחים נוספים והוענק לווילהלם התואר דוכס גדול, אולם וילהלם לא השתמש בו, ורק לאחר מותו החלו להשתמש בו יורשיו. ב-2 ביולי 1823 מת וילהלם, ובן דודו פטר הראשון, דוכס אולדנבורג עלה לשלטון במקומו. וילהלם, דוכס אולדנבורג וילהלם, דוכס אולדנבורג, באתר "Find a Grave" (באנגלית)
מאיר בנאי (אלבום)

מאיר בנאי הוא אלבום הבכורה של מאיר בנאי, שכתב, הלחין ושר את כל שירי האלבום, פרט לשיר "זה חלום" שהלחין אריק רודיך, ולשיר "בתוך הכלוב", אותו הלחינו בנאי ורודיך ביחד. האלבום הופיע ב-1984 והתקבל באהדה על ידי המבקרים. המפיק המוזיקלי והמעבד של האלבום הוא אריק רודיך. בין הבולטים שבשירי האלבום: "כשהיום עולה", "מחפש את הכיוון", "כמו ציפור מעל הים", "לילות", ושני השירים שבנאי הוציא עוד בשנת 1982 - "אל המנוחה" ו"אביתר". האלבום יצא בחברת התקליטים "מאי מיוזיק" של נחום היימן, שהאמין בבנאי הצעיר והפיק את האלבום. בשנת 1990 יצא לראשונה על גבי התקליטור, בהוצאה של חברת CBS ישראל, עם עטיפה בצבע שחור-לבן. בשנת 1998 האלבום יצא על גבי התקליטור, בהוצאה של חברת "הליקון", עם עטיפה בצבע סגול. כל השירים נכתבו והולחנו על ידי מאיר בנאי (מלבד: "זה חלום" - מילים: מאיר בנאי, לחן: אריק רודיך ו-"בתוך הכלוב" - מילים: מאיר בנאי, לחן: מאיר בנאי ואריק רודיך).  אריק רודיך - הפקה מוזיקלית ועיבודים, תופים אלקטרוניים, קלידים, סיקוונסרים, תופי קונגוס אלקטרוניים, קולות. מאיר ישראל - תופים. חיים רומנו - גיטרה חשמלית, גיטרה אקוסטית. שמוליק בודגוב - גיטרה חשמלית. גרי אקשטיין - גיטרה חשמלית. מיקי שביב - גיטרה בס, גיטרה חשמלית (ב-"מחפש את הכיוון"). מאיר בנאי - שירה, מילים, לחנים וגיטרה אקוסטית. נחום היימן - מפיק. מאיר בנאי - האלבום הראשון (אלבום), רשימת השמעה, באתר יוטיוב (10 סרטונים) מאיר בנאי - כשהיום עולה, ראיון אצל אהוד מנור בתוכנית "עד פופ", סרטון באתר יוטיוב, 1984 דף האלבום באתר Mooma | ארכיון האינטרנט איתמר זהר, מאיר בנאי חיפש את הכיוון - וגם מצא, באתר הארץ, 14 בינואר 2017
עונת 2003/2004 בלה ליגה

עונת 2003/2004 הייתה העונה ה-73 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 2003 והסתיימה ב-23 ביוני 2004. הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. על ניצחון במשחק ליגה מוענקות שלוש נקודות. מליגת המשנה עלו ריאל מורסיה, ריאל סרגוסה ואלבסטה. ולנסיה זכתה בתואר וזאת בפעם השישית בתולדות המועדון. היא זכתה לא בהסופר קאפ הספרדי תוך הפסד לריאל סרגוסה בסיכום מפגש כפול - 0:1, 3:1. ריאל ואיאדוליד, ריאל מורסיה וסלטה ויגו ירדו לליגת משנה בסוף העונה. "פרס פיצ'צ'י" למלך השערים של העונה: רונאלדו (ברזיל ברזיל), ריאל מדריד, שכבש 25 שערים. (לפי הנתונים הרשמיים כבש 24 שערים) "פרס זאמורה" לשוער הטוב ביותר הוענק: סנטיאגו קניסארס (ספרד ספרד), ולנסיה, שספג 25 שערים ב-37 משחקים. קניסארס זכה בתואר בפעם השלישית בקריירה. פרס דון בלון הוענק על ידי העיתון דון בלון: הספרדי המצטיין: ויסנטה רודריגס (ספרד ספרד) הזר המצטיין: רונאלדיניו (ברזיל ברזיל) מאמן העונה: חאבייר אירורטה (ספרד ספרד) נתונים מפורטים מאתר rsssf נתונים מפורטים מאתר bdfutbol